Beita Sýrlendinga víðtækum refsiaðgerðum
Bandarísk stjórnvöld tilkynntu í dag frekari refsiaðgerðir gagnvart stjórnvöldum í Sýrlandi. Aðgerðirnar eru til þess ætlaðar að þrýsta á stjórn Bashars al-Assads, forseta Sýrlands, að fara frá völdum.
Meðal þeirra fyrirtækja sem verða beitt refsiaðgerðum er sýrlenska ríkisolíufélagið Sytrol fyrir að hafa átt viðskipti við Íran. Patrick Ventrell, talsmaður Bandaríkjastjórnar, segir að Íranar styðji sýrlensk stjórnvöld með ráðum og dáð með aðstoð við skipulag hernaðar og að yfirvöld í Sýrlandi launi þeim greiðann með því að selja þeim olíu.
Að auki felst í aðgerðunum að Bandaríkjamenn fordæma líbönsku Hezbollah-hreyfinguna fyrir að styðja við stjórn Assads. "Hezbollah leikur stórt hlutverk í ofbeldinu sem stjórn Assads beitir gegn almenningi í Sýrlandi," segir í yfirlýsingu frá bandarískum stjórnvöldum.
"Stuðningur Hezbollah við sýrlensk yfirvöld sýnir hið rétta eðli þessara hryðjuverkasamtaka og hvernig þau stuðla að ófriði í þessum heimshluta," sagði David Cohen, talsmaður hryðjuverkavarna í Bandaríkjunum.
Áður höfðu bandarísk yfirvöld fryst eignir um 100 ráðamanna í Sýrlandi og bannað bandarískum fyrirtækjum að eiga nokkur viðskipti við þá.
Bandarísk stjórnvöld tilkynntu í dag frekari refsiaðgerðir gagnvart stjórnvöldum í Sýrlandi.
Aðgerðirnar eru til þess ætlaðar að þrýsta á stjórn Bashars al-Assads, forseta Sýrlands, að fara frá völdum.
Meðal þeirra fyrirtækja sem verða beitt refsiaðgerðum er sýrlenska ríkisolíufélagið Sytrol fyrir að hafa átt viðskipti við Íran.
Að auki felst í aðgerðunum að Bandaríkjamenn fordæma líbönsku Hezbollah-hreyfinguna fyrir að styðja við stjórn Assads.
Áður höfðu bandarísk yfirvöld fryst eignir um 100 ráðamanna í Sýrlandi.